Niil to je nojdugszo rzyka we Africe, podug niykerych zdrzōdłōw je tyż nojdugszo na Ziymii (podug inkszych dugszo je Amazōnka). Płynie bez Burōndi, Ruanda, Tanzanijo, Uganda, Sudōn a Egipt. Je 6695 kilomyjtrōw dugo a wiyrch jeji dorzyczo mo 2 870 000 km². Zdrzōdła Niilu prōgowali nolyź już za czasōw Nerōna (54-68 n.e.), nale noloz je dziepiyro Henry Morton Stanley we XIX stoleciu. Za zdrzōdłowo rzyka lo Niilu je powożano Kagera. Wele dolnygo biygu Niilu rozwijała sie egipsko ciwilizacyjo. Niil mo deltowe ujście do Strzōdziymnygo Morzo.